Produktion og afsætning passede perfekt sammen i 2020 hos tomatproducent Alfred Pedersen og Søn. Bundlinjen bugner, og der skal nu investeres i stor stil.
Adm. direktør i Alfred Peddersen & Søn, Mads Pedersen. | Foto: Benjamin Nørskov
Offentliggjort: 27.04.21 kl. 11:02
I det nye regnskab fra Alfred Pedersen & Søn, der er Danmarks største tomatproducent med omkring 300.000 kvadratmeter under glas, er tomaternes røde farve på ingen måde at finde i tallene.
Selskabet opgiver ikke sin omsætning, men bruttofortjenesten voksede i 2020 med omkring 5 mio. kr., og det endelige resultat blev på rekordhøje 18,6 mio. kr.